Seis  - Suomi Eteenpäin ilman Syrjintää IV

Asettaminen	
	Ylijohtaja Marja Merimaa on tänään tekemällään päätöksellä asettanut Seis – Suomi Eteenpäin ilman Syrjintää IV  projektin ja nimennyt projektin valvojaksi Sirkku Päivärinne.	

Toimikausi	
	1.9.2004 - 31.8.2005  	

Tausta	
	Projektin lähtökohtana on hallintojen välisenä yhteistyönä edistää syrjimättömyyttä ja tasa-arvoisia mahdollisuuksia. Syrjimättömyyden periaatteet on määritelty Suomen perustuslaissa ja ne sisältyvät tavoitteina projektia toteuttavien ministeriöiden strategioihin ja toimintaperiaatteisiin. Koska projektia toteuttavat yhdessä työministeriö, opetusministeriö, sosiaali- ja terveysministeriö, sisäasiainministeriö ja johtoryhmässä edustettuina olevat järjestöt ja tasa-arvoelimet, vastaa se myös tunnistettuun tarpeeseen lisätä yhteistyötä sekä hallintojen välillä että viranomaisten ja järjestöjen kesken. Syrjimättömyyden ja tasa-arvon edistäminen poikkihallinnollisena ja horisontaalisena yhteistyönä on tarpeen, jotta valtakunnalliset strategiat voitaisiin muuttaa kokonaisvaltaiseksi lähestymistavaksi ja konkreettiseksi toiminnaksi alueellisella ja paikallistasolla (ks. esim.  EN/ECRI raportointi Suomen tilanteesta). Projektin tavoitteena on myös tiedottaa uudesta yhdenvertaisuuslainsäädännöstä ja kouluttaa keskeisiä toimijoita sen toteuttamisessa. Projekti ei käsittele yksittäisiä syrjintätapauksia tai pyri hoitamaan syrjintäkysymyksissä toimivien viranomaisten tehtäviä.	

Tavoitteet	
	Projektin tavoitteena on tiedottaa ja kouluttaa yhdenvertaisuuteen ja syrjimättömyyteen liittyvistä kysymyksistä sekä vahvistaa rakenteita ja kykyä tunnistaa syrjintää, puuttua siihen ja ehkäistä sitä ennalta. Projektin tuloksena tasavertaisuuden, syrjimättömyyden ja yhdenvertaisuuden periaatteet sekä niihin liittyvä lainsäädäntö ovat tulleet tutummaksi  eri viranomaisille, järjestöille, ”suurelle yleisölle” sekä syrjinnälle altistuneille ryhmille. 
Projektin strategiana on tuottaa sekä näkyviä toimintoja kuten kansallinen Moninaisuuspäivä/ Moninaisuusviikko sekä toisaalta tehdä pitkäjännitteistä, rakenteellista työtä kaikkinaisen syrjinnän torjumiseksi.        
Tulokset saavutetaan toteuttamalla seuraavia toimia:                         
Järjestetään Moninaisuusviikko 7.-10.12 ja kansallinen Moninaisuuspäivä 10.12. Viikon aikana järjestetään alueellisia tapahtumia yhdessä SETA ry:n, Vammaisfoorumi ry:n ja Saamelaiskäräjien kanssa. Moninaisuuspäivän konferenssi pidetään Säätytalolla. Moninaisuusviikkoa edeltää julkisuuskampanja, joka koostuu mm. artikkeleista, muusta mediajulkisuudesta ja julisteesta. 
·Tehdään yhteistyötä EU-tason tiedotuskampanjan kanssa 
·Koulutetaan mukana olevien ministeriöiden henkilöstöä ja alaista hallintoa yhdenvertaisuuslain toimeenpanossa
·Valtavirtaistetaan yhdenvertaisuus- ja syrjimättömyyssisällöt opettajakoulutuksessa järjestämällä tilaisuuksia opettajakoulutusta antaville oppilaitoksille ja valmistamalla aiheeseen liittyvä julkaisu  
·Valmistetaan poliisikoulutusmateriaali ja pidetään työpaja poliisikouluttajille
·Julkaistaan kaksi (2) teemanumeroa Sysäys-nettilehteä
·Kehitetään Seis -nettisivuja ja muuta tiedottamista
·Julkaistaan loppuraportti	

Tehtävä	
	-	

Organisointi	
		Puheenjohtaja Pekka Lampinen, , opetusministeriö 	
		Jäsenet:	
		Sinikka Keskinen, erikoissuunnittelija, työministeriö 	
		Riitta-Maija Jouttimäki, neuvotteleva virkamies, sosiaali- ja terveysministeriö 	
		Jorma Laitinen, ylikomisario, sisäasiainministeriö, poliisiosasto 	
		Atanas Aleksovski, maahanmuuttajakoordinaattori, etnisten suhteiden neuvottelukunta 	
		Taito Lehmusta, , Forssan Romanityöryhmä 	
		Pirkko Mahlamäki, pääsihteeri, Vammaisfoorumi ry 	
		Jussi Nissinen, sosiaaliterapeutti, Helsingin A-klinikka 	
		Matti Cantell, , Allianssi ry 	
		Meri-Sisko Eskola, erikoissuunnittelija, työministeriö 	
		Mikko Cortes Tellez, suunnittelija, opetusministeriö 	
		Okan Daher, hum.kand., Suomen tataarivähemmistön ja islamilaisen seurakunnan edustaja 	
		
	Projektilla on yksi kokoaikainen projektityöntekijä, jolla työsuhde on työministeriöön (MT). Projektin taloushallinnosta vastaa osa-aikainen projektisihteeri työministeriöstä/MT yhden palkkaluokan erilliskorvausta vastaan, joka maksetaan projektin henkilöstökuluista. Lisäksi projektiin on varattu resursseja Internet-sivuton kehittämiseksi, loppuraportin tuottamiseksi, luennoitsijoiksi/asiantuntijoiksi ja koulutusmateriaalin valmistamiseksi. Projekti tekee yhteistyötä For Diversity –kampanjan kanssa, joka on Euroopan laajuinen ja saa rahoituksensa komissiolta.                             
 Projektista raportoidaan kirjallisesti sen päätyttyä komissiolle ja työministeriölle; kukin osallistujataho raportoi lisäksi omalle organisaatiolleen. Projektin asiakirjat kootaan projektikansioksi, kuitit syntyneistä kustannuksista kustannuskansioksi, johon liitetään komissiolle valmistellut list of invoices ja final financial statement. Projektin valvojalle raportoidaan säännöllisesti hankkeen etenemisestä.	

Kustannukset ja rahoitus	
	-	

	Ylijohtaja	Marja Merimaa	

	Maahanmuutto- ja työlupatiimin vetäjä	Sirkku Päivärinne	

LIITTEET	
	-	

JAKELU	
	-	

TIEDOKSI	
	jakelussa mainitut